<classify> RAIS John Magufuli ameagiza wananchi kuunganishiwa maji katika maeneo yaliyo karibu na vyanzo vya maji badala ya kurukwa huku wakibaki wanahangaika kuyatafuta.Rais Magufuli aliyasema hayo jana wakati alipozungumza na wananchi wa eneo la Kimnyaki, Kata ya Kimnyaki wilayani Arumeru mara baada ya kuweka jiwe la msingi la mradi wa maji wenye thamani ya Sh bilioni 520 zilizotolewa kwa mkopo kutoka Benki ya Maendeleo ya Afrika AfDB.Akizungumzia kuhusu maji, Rais Magufuli alisema mradi huo wa maji utawasaidia wananchi wa maeneo hayo kupata maji safi na salama na akaagiza Mamlaka za maji kuwaunganishia maji wananchi wanaoishi karibu na vyanzo vya maji .Alisema watanzania wanachotaka hivi sasa ni kuona fedha au miradi inayofanyika inawanufaisha.Alimuagiza Waziri wa Maji na Umwagiliaji, Profesa Makame Mbarawa kuhakikisha wakandarasi hao 10 waliopewa kazi za kukamilisha mradi huo mkubwa wa wa maji wanafanyakazi usiku na mchana kwa ajili ya kuhakikisha kero ya maji ina tatuliwa Mkoani Arusha na nchi nzima.Nakuagiza Waziri wa Maji kuhakikisha wale wakandarasi wote ambao wanakuwa vikwazo katika miradi ya maji wanaondoka kwani wananchi wanahitaji maji na si maneno yanayopoteza muda, pia kule eneo la Olonyosambu ambapo wananchi wanakunywa maji yenye floride mradi huu uwafikie ili kupunguza tatizo lao, aliagiza.Aidha, kutokana na wananchi wa eneo hilo kukabiliwa na changamoto ya barabara, Dk Magufuli aliagiza Wakala wa Barabara za Mijini na Vijijini Tarura kujenga barabara hiyo yenye kilomita 18 kutoka Sanawari hadi Ngaramtoni kwa kiwango cha lami.Akizungumza katika uzinduzi huo, pia alimuagiza Waziri wa Ujenzi, Uchukuzi na Mawasiliano, Isack Kamwelwe kuhakikisha anakaa na mkandarasi wa kampuni ya Nipo Goup Ltd iliyopewa kazi za kusambaza umeme vijijini kuitwa mara moja na kukaa na viongozi husika ili kujua ni kwanini yupo nyuma ya kiwango alichotakiwa kuwepo kwa sasa kwani wananchi wanahitaji umeme.Waziri wa Maji Profesa Mbarawa amesema wizara hiyo imetekeleza miradi 8,801 nchi nzima ikiwemo miradi 500 mikubwa iliyogharimu kiasi cha Sh bilioni 520.Alisema pia wamejenga mradi ya maji kutoka Same-Mwanga hadi Korogwe utakaogharimu kiasi cha Sh trilioni 1.2 utaenda hadi Zanzibar na mwakani zabuni zitafunguliwa kwa ajili ya kupata wakandarasi.Mwakilishi kutoka Benki ya Maendeleo ya Afrika Afdb, Alex Mobiru alisema mradi huo wa maji unaonyesha ushirikiano kati ya Tanzania na Benki ya Maendeleo ya Afrika.Alisema mradi huo unaendana na malengo ya waanzilishi wa benki hiyo ili kuhakikisha nchi za Afrika zinakuwa na maendeleo ambapo utaboresha huduma mbalimbali za maji.Tunaamini kuwa hakuna mtoto atakayekosa kwenda shule sababu ya maji ikiwemo wananchi kuwa walemavu sababu ya kukosa maji, alieleza.Mhandisi wa Mamlaka ya Maji Safi na Usafi wa Mazingira Jiji la Arusha Auwsa Ruth Koya akitoa taarifa ya mradi alisema hali ya upatikanaji wa maji jijini Arusha ni asilimia 48 na lengo la serikali ni kufikia asilimia 100Alisema kazi zilizofanywa katika mradi huo wa maji ni kuhakikisha wanatafuta maeneo ya vyanzo vya maji na kupitia mradi huo wa maji wana wakandarasi 10 waliojumuisha uchimbaji wa visima 11 vikiwemo vikubwa na vidogo.Alisema mradi huo wa maji utanufaisha watu milioni moja wa kata saba za wilaya ya Arumeru na mara baada ya mradi huo kukamilika tatizo la maji litapungua na upungufu wa maji katika Jiji la Arusha utakuwa umekamilika.Alisema kazi zilizopongwa ni kuchimba visima, kuongeza mtandao wa bomba za kusafirisha maji, ujenzi wa mabwawa wa kutibu maji na ujenzi wa vyoo vya mfano kwenye shule mbalimbali.Alisema katika utekelezaji wa mradi huo, jumla ya visima 13 vimechimbwa ikiwemo ulazaji wa mabomba ya maji taka na ujenzi wa mabomba y maji taka pia mradi huo wa utakapokamilika utawezesha wananchi wengine kupata maji na kupunguza wastani wa maji yanayopotea kufika asilimia 25.Mkuu wa Mkoa wa Arusha, Mrisho Gambo alieleza machache ambayo serikali imeyafanya ambayo ni utaratibu wa kuwa na elimu bure ambapo awali wazazi walezi wakishindwa kuwasomesha watoto wao kutokana na umaskini waliona.Naye Mwenyekiti wa Chama cha Mapinduzi CCM Mkoa wa Arusha, Lootha Sanare alisema mafuriko ya mwaka 2015 yamehamia CCM kwani Longido, ina mbunge wa CCM, Monduli CCM na Mkoa wa Arusha una madiwani 51 wa CCM.Alisema wabunge wa Meru, Godson Meseyeki na Arumeru, Joshua Nassari hawapo majimboni wananchi wanalalamika kwani hawatatui kero zao Mbunge wa viti maalum CCM Amina Mollel alisema Rais Magufuli ni zawadi kwa Watanzania sababu yeye ni zawadi kutoka kwa Mungu na kuishukuru Serikali kwa kutoa elimu bure iliyowasaidia watoto wengi wakiwemo walemavu kwenda shule.Wabunge wa mkoa huo wa Arusha walimshukuru Dk Magufuli na serikali yake ya awamu ya tano kwa kuwezesha kuwepo kwa miradi mingi ya maendeleo ikiwemo ya maji, hali inayosaidia kutatua tatizo la maji katika majimbo yao.Mbunge wa Simanjiro, James ole Milya alisema japokuwa kwa sasa Simanjiro kuna kiangazi, lakini anashukuru serikali kwani kupitia mradi uliopo wa maji, mwakani wana simanjiro wanatarajia kupata maji.Mbunge wa Longido, Dk, Stephen Kiruswa alisema wanamsubiri rais huyo aendele Longido kwa ajili ya kuzindua pia mradi wa maji ambao umekamilika.Mbunge wa Monduli, Julius Kalanga alisema Rais aachane na kelele za wachache wasiopenda maendeleo na kumuomba rais huyo aende Monduli angalau akawasalimie wananchi lakini pia kuangalia uwezekano wa kutatua tatizo la maji ambalo kwa sasa ndio changamoto kubwa iliyopo.Unapowadhuru wengine nasi wanamonduli usitupite, tunaomba maji, maji maji , wewe ni Rais wa Wanyonge tupo nyuma yako na sisi Monduli kuna maeneo ambayo haturuhusiwi kukanyaga na mifugo yetu tunashukuru umeyafuta baadhi ya mashamba alisisitiza.  <topic>: KITAIFA 